1796. május 10-én a Nápolyi Királyság lovastisztjeként részt vett az osztrákok oldalán a Lodi csatában Bonaparte Napóleon serege ellen. Az ütközetben megsebesült. 1798-ban tagja volt Karl Mack von Leiberich osztrák tábornok seregének, amely Róma ellen indult. 1799-ben csatlakozott a rövid életű Parthenopéi Köztársasághoz, majd a Bourbonok visszatérése után bebörtönözték, később pedig száműzték.